નોઇડાના સમાજવાદી પાર્ટીના નેતા ટીટુ યાદવ પણ આ પ્રકારની નોટો બદલવા માટે ૪૦ ટકા કમિશન માગતા દેખાય છે. યાદવે પત્રકારને ગુપ્ત કેમેરાની સામે જણાવ્યું હતું કે તમને જૂની નોટો સામે નવી નોટો મળી જશે, પરંતુ આ માટે તમારે ૪૦ ટકા કમિશન આપવું પડશે. પત્રકારે અલગ અલગ નેતાઓ સાથે રૂ.એક કરોડથી લઇને રૂ.૧૦ કરોડ સુધીની જૂની નોટો બદલવાની વાતચીત કરી હતી. કોંગ્રેસના નેતા તારીક સિદ્દિકીએ એક સ્વાશ્રયી સંસ્થા સાથે પરિચય કરાવવાની વાત કરી હતી જે નોટો બદલવાનું કામ કરે છે.